Virallinen lehti nro C 310 , 09/10/1998 s. 0037



KIRJALLINEN KYSYMYS E-0206/98 komissiolle esittäjä(t): Hiltrud Breyer (V) (11. helmikuuta 1998) Aihe: Bio- ja geenitekniikkaan tarkoitetut varat 1. Kuinka paljon varoja komissio on vuosittain varannut ja myöntänyt geeni- ja biotekniikkaan vuoden 1982 jälkeen? 2. Mistä ohjelmista ja budjettikohdista nämä varat on otettu? 3. Kuinka paljon varoja maksetaan suoraan ja epäsuoraan teollisuudelle ja tutkimukselle? 4. Mitä ehtoja näihin varoihin liittyi? Komission jäsenen Edith Cressonin komission puolesta antama vastaus (15. huhtikuuta 1998) 1. ja 2. Komissio ei pidä tutkimusohjelmiensa hallinnossa erityistä kirjanpitoa määrärahojen käytöstä bioteknologiaan tai geenitekniikkaan. Varsin erilaisissa ohjelmissa kuten Biotech, Biomed, Fair ja Inco käytetään tarpeen mukaan geenitekniikkaa terveydenhoidon, maatalouden tai kehitysavun alaan kuuluvassa tutkimuksessa. Välittömimmin genetiikan kehityksestä riippuva ohjelma on bioteknologian ohjelma. Tässä ohjelmassa (ja sitä edeltävissä ohjelmissa) ei välttämättä kuitenkaan käytetä geenitekniikkaa, sillä suurin osa hankkeista ei edellytä sitä. Talousarviot ovat seuraavat: >TABLE> 3. Bioteknologian alalla tutkimus ja teollisuus ovat jo lähes yhdistyneet, sillä perinteiset erot perustutkimuksen ja soveltavan tutkimuksen välillä ovat hävinneet. Toisaalta bioteollisuus odottaa yhteisön tutkimuksen bioteknologian alalla keskittyvän perustietämyksen päivittämiseen, ja toisaalta juuri tällä alalla yliopistoissa tehty tutkimus synnyttää eniten innovatiivisia ja nopeasti kasvavia yrityksiä erityisesti diagnostiikan ja lääketeknologian alalla. Teollisuuden osallistuminen hankkeisiin sopimusperusteisesti jakautuu seuraavasti: >TABLE> Sopimusperusteinen teollisuuden osallistuminen hankkeisiin toteutetaan tutkimuskonsortioiden muodossa, joihin kuuluu julkisia ja yksityisiä organisaatioita ja joissa teollisuuden edellytetään osallistuvat kustannuksiin 50 prosentilla ohjelman tavoitteisiin pyrkivän panostuksen lisäämiseksi. 4. Tähän rahoitukseen sovellettavat ehdot täsmennetään bioteknologian ohjelman tietopaketeissa. Tällaisia ehtoja ovat - alustavat kelpoisuusehdot, jotka esitetään hankkeiden valintakriteerien muodossa - ehdot, jotka liittyvät määrärahojen käyttöön, tutkimustulosten käyttöön sekä kumppaneiden välisiin, kumppaneiden ja komission välisiin ja kumppaneiden ja kolmansien osapuolten välisiin oikeuksiin ja velvoitteisiin (mallisopimuksen määräykset) - velvoite, jonka mukaan kaikkien ohjelman puitteissa tehtyjen tutkimussopimusten (tutkimusta, teknologista kehittämistä ja esittelyä koskevasta erityisohjelmasta bioteknologian alalla (1994-1998) 15 päivänä joulukuuta 1994 tehdyn neuvoston päätöksen ((EYVL L 361, 31.12.1994.)) liite II) on parannettava tulosten levittämisestä ja hyödyntämisestä, edistettävä pienten ja keskisuurten yritysten merkitystä teknologian alalla, osoitettava yhteisön tavoitteiden saavuttamiseen mahdollisesti myötävaikuttavien uusien tuotteiden ja menetelmien teknis-taloudellinen elinkelpoisuus sekä edistettävä bioetiikkaan, lainsäädäntöön, sosiaalialan kysymyksiin (ELSA), yleisön käsitykseen bioteknologiasta ja yhteiskunnallis-taloudellisiin toimiin kohdistuvien bioteknologian vaikutusten arviointia.